**BORDUURMASJIENWERK: ’n VOLTOOIDE SNEESDOEKIEHOUER**

**Geskiedenis:**

Voordat rekenaars bekostigbare items was, is borduurmasjiene al gebruik. Die patroon is deur middel van ’n pons op ’n papierband gepons en dan deur die borduurmasjien gevoer! Die eerste borduurmasjiene dateer uit 1964. Gedurende 1980 is die eerste gerekenariseerde borduurmasjiene vir huishoudelike gebruik bekendgestel.

**Grootte:**

Ongeveer 24x12x12cm (Groot genoeg vir 200 sneesdoekies)

**Materiaal:**

Materiaal en gare van u keuse, maar hou in gedagte dat dit ’n wasbare artikel moet wees.

**Wenke:**

* Hierdie is ’n borduurmasjienitem, gebruik dus u borduurmasjien optimaal.
* Gebruik die regte (stewige) stabilisering.
* Die agterkant van u borduurwerk moet netjies wees, knip drade netjies af of gebruik ’n voering.
* Die panele mag met u naaimasjien aanmekaar geheg word.
* Masjiensteekspanning is baie belangrik – die onderste gare moet nie na bo deurtrek nie. Die heel groot outomatiese masjien reguleer self, maar kleiner masjiene moet met die hand gereguleer word.
* Alle springsteke moet netjies weggeknip word.
* Die artikel moet fris en skoon vertoon.

**Verpakking:**

Verpak in ’n stewige plastieksakkie met die nommer op die artikel sowel as op die plastieksakkie.